José María Hernansáez

José María Hernansáez López, coñecido tamén como José María Hernansáez Moscoso, nado en San Javier (Rexión de Murcia) en 1858 e finado en Murcia o 22 de setembro de 1927, foi un profesor e escritor español.

 Traxectoria 
Ingresou no corpo de catedráticos de instituto en 1892.Hernansáez Meoro, Ángel Foi catedrático de Agricultura no Instituto de Palencia. En 1899 permutou a súa praza co catedrático do Instituto de Ensinanza Media da Coruña, Gabriel José Germán Estéban.Gaceta de Galicia, 15-1-1899, p. 1.. Foi director da Escuela de Praticultura y Cultivos de Vega de San Pedro de Nós. Desenvolveu un labor de divulgación no campo agrícola. Foi fundador do Sindicato Agrícola de la Coruña e da Caja Rural e secretario da Cámara Agrícola da provincia da Coruña. Publicou estudos sobre a agricultura moderna no Boletín de la Granja Agrícola e na revista Prácticas Modernas e o texto escolar Agricultura. Técnica agrícola e industrial (1906). En 1923 foi trasladado ao Instituto de Alacant,El Orzán, 6-5-1923, p. 2. onde se xubilou en 1927.El Magisterio Español, 9-3-1927, p. 6. Foi presidente da Sociedad Española de Amigos del Árbol. Finou en Murcia o 22 de setembro de 1927.Necrolóxica en El Liberal, 23-9-1927, p. 2."Necrología", El Ideal Gallego, 27-9-1927, p. 5.El Orzán, 28-9-1927, p. 1.

 Obras 
 Estado actual de la Agricultura en la Huerta de Murcia y progreso de que es susceptible (1901).
 Explotación racional de los prados como medio de aumentar la riqueza agrícola y ganadera de Galicia (1902).

 Técnica agrícola e industrial (1906).

 Los árboles, su utilidad, fomento y protección (1911).
 El castaño, instrucciones para su propagación. Árboles interesantes para Galicia (1917).

 Recoñecementos 
 Cruz de primeira clase do Mérito Militar.
 O concello da Coruña dedicoulle unha rúa no barrio do Castrillón.

 Vida persoal 

Casou con Ángeles Meoro Fontana e foi pai de José María, Pedro e Ángel Hernansáez Meoro.
 Notas 

 Véxase tamén 
 Ligazóns externas 

 Ficha en galegos
 José María Hernansáez: El devoto del progreso agrícola, artigo en La Opinión.

Categoría:Escritores en lingua castelá
Categoría:Profesores de educación secundaria
Categoría:Xornalistas de España
Categoría:Nados na Rexión de Murcia
Categoría:Nados en 1858
Categoría:Finados en 1927